Օուշենի տասնմեկ ընկերները (ֆիլմ, 1960)

«Օուշենի տասնմեկ ընկերները» (անգլ.՝ Ocean’s Eleven), 1960 թվականին արտադրված կինոնկար։ Այն հորինվել է որպես «Առնետների խումբ» ֆիլմի յուրօրինակ բենեֆիս։ Ֆիլմի ռեժիսորը հոլիվուդյան վետերան Լյուիս Մայլսթոունն էր։ Ժանրային առումով կինոնկարը իր մեջ ներառում է երաժշտական կատակերգությանը և քրեական ֆիլմին բնորոշ գծեր։


== Ֆիլմի սյուժեն ==
Տասնմեկ դեսանտ վետերաններ (Օուշենը և տասն ընկերները)՝ Դենի Օուշենի և Ջիմի Ֆոսթերի գլխավորությամբ, որոշում են մեկ գիշերում թալանել Լաս Վեգասի հինգ խաղատներ՝ «Սահարա» (անգլ.՝ Sahara), «Ռիվերա» (անգլ.՝ Riviera), «Դեսերթ Ին» (անգլ.՝ Desert Inn), «Սենդս» (անգլ.՝ Sands) և «Ֆլամինգո» (անգլ.՝ The Flamingo)։
Խումբը ռազմական գործողություն կազմելու ճշգրտությամբ ամանորյա կողոպուտի ծրագիր է մշակում։ Ջոշ Հովարդը վարում է աղբատարը, Սեմ Հարմոնը ելույթ է ունենում հյուրանոցներից մեկի բեմին, էլեկտրահաղորդման գծերին պայթուցիկ է տեղադրվում, յուրաքաչյուր խաղատան պահեստային էլեկտրահամակարգերը գաղտնի ծառայում են գողերի պահանջներին։
Ուղիղ կեսգիշերին, երբ Լաս Վեգասի յուրաքանչյուր խաղատանը հնչում է «Auld Lang Syne» երգը, էլեկտրահաղորդման գծերը պայթում են, և Լաս Վեգասը պատվում է խավարով։ Պահեստային էլեկտրահամակարգերը վթարային սնուցումը և ազդանշանները միացնելու փոխարեն բացում են դրամարկղերը։ Խաղատանը գտնվող Օուշենի ընկերները դրամարկղերից հավաքում են փողերը։ Նրանք գողոնը թաքցնում են հյուրանոցի աղբամաններում, վերադառնում են խաղատուն և խառնվում ամբոխին։ Երբ լույսը կրկին միանում է, գողերը հանգիստ լքում են խաղատունը։ Ջոշի վարած աղբատարը հավաքում է աղբամանները գումարի հետ միասին և առանց որևէ խոչընդոտի անցնում ոստիկանության կողքով։
Սակայն Օուշենի ընկերներից մեկը՝ էլեկտրիկ Թոնի Բերգդորֆը, սրտի կաթված է ստանում և մահանում Լաս Վեգասի կենտրոնում։
Նախկին ավազակ Դյուկ Սանթոսը խաղատների տերերին առաջարկում է վարձատրության դիմաց վերադարձնել փողերը։ Նա իմանում է, որ Օուշենը քաղաքում է և կապի մեջ է Ֆոսթերի հետ, որը Դյուկի ընկերուհու տղան է։ Սանթոսը ամենը հասկանում է, երբ Բերգֆորդի մարմինը  նոր էր տեղափոխվել դիահերձարան։
Սանթոսը ընդդիմանում է գողերին՝ պահանջելով նրանց գողոնի կեսը։ Հուսահատ գողերը գումարը թաքցնում են դագաղում Բերգֆորդի մարմնի հետ միասին՝ վերցնելով միայն տասը հազար դոլար այրու համար։ Խումբը ծրագրում է, Սանթոսին ոչինչ չտալով, վերադարձնել մնացած գումարը, երբ դագաղը կտեղափոխվեր Սան Ֆրանցիսկո։
Սակայն, այրուն համոզում են թաղման արարողությունը կազմակերպել Լաս Վեգասում, որտեղ մարմինը դիակիզվում է, փողերն էլ այրվում են։ Թաղման արարողությունից հետո ընկերների ուղիները բաժանվում են։


== Դերերում ==
Ֆրենկ Սինատրա — Դենի Օուշեն
Դին Մարտին — Սեմ Հարմոն (Օուշենի ընկերը)
Սեմի Դևիս Կրտսեր — Ջոշ Հովարդ (Օուշենի ընկերը)
Պիտեր Լոուֆորդ — Ջիմի Ֆոսթեր (Օուշենի ընկերը)
Էնջի Դիքինսոն — Բեատրիս Օուշեն
Ռիչարդ Կոնտե — Էնթնի «Թոնի» Բերգդորֆ (Օուշենի ընկերը)
Սեսար Ռոմերո — Դյուկ Սանթոս
Պատրիս Վայմոր (անգլ.՝ Patrice Wymore) — Ադել Էքստրյոմ
Ջոի Բիշոփ (անգլ.՝ Joey Bishop) — «Փափուկ» Օ Քոնորս (Օուշենի ընկերը)
Ակիմ Թամիրով — Սպիրոս Ացեբոս
Հենրի Սիլվա (անգլ.՝ Henry Silva) — Ռոջեր Կորնիլ (Օուշենի ընկերը)
Իլկա Չեյզ (անգլ.՝ Ilka Chase) — Տիկին Ռեստես
Բադի Լեստեր (անգլ.՝ Buddy Lester) — Վինս Մասպեր (Օուշենի ընկերը)
Ռիչարդ Բենեդիկտ (անգլ.՝ Richard Benedict) — «Խուճուճ» Ստեֆենս (Օուշենի ընկերը)
Ջին Ուիլզ (անգլ.՝ Jean Willes) — Տիկին Գրեյսի Բերգդորֆ
Նորման Ֆել (անգլ.՝ Norman Fell) — Փիթեր Ռեյմեր (Օուշենի ընկերը)
Կլեմ Հարվի (անգլ.՝ Clem Harvey) — Պուիս Ջեքսոն (Օուշենի ընկերը)
Հենկ Հենրի (անգլ.՝ Hank Henry) — Պարոն Կելլի (դագաղագործ)
Լյու Գալո (անգլ.՝ Lew Gallo) — խանդող երիտասարդ
Ռոբերտ Ֆոուլկ (անգլ.՝ Robert Foulk) — Շերիֆ Վիմեր
Ռեդ Սկելտոն (անգլ.՝ Red Skelton) — Ռեդ Սկելտոն (կամեո, խաղացող)
Ջորջ Ռաֆտ (անգլ.՝ George Raft) — Ջեք Սթրեյջեր
Շիռլի Մակլեյն — տիտրերում նշված չէ


== Նկարահանող խումբ ==
Ռեժիսոր —  Լյուիս Մայլսթոուն
Սցենար — Ջորջ Քլեյթոն Ջոնսոն, Ջեք Գոլդեն Ռասել, Հարի Բրաուն, Չարլզ Լեդերեր, Բիլլի Ուայլդեր
Երաժշտություն — Նելսոն Ռիդլ, Ջիմի Վան Հեյսեն, Սեմի Կան, Ուոլտեր Կենտ, Մենի Կուրտց, Ռոբերտ Բերնս, Լեո Կորդեյ, Էլ Հոֆման
Մոնտաժ — Ֆիլիպ Ուիլյամ Անդերսոն
Բեմադրող նկարիչ — Նիկոլայ Ռեմիզով
Դեկորացիա — Հովարդ Բրիստոլ
Զգեստներ — Հովարդ Շոուպ
Գրիմ — Հորդոն Բաու, Ռոբերտ Շիֆեր
Ձայն — Մ․ Ա․ Մերիկ
Տեսողական էֆեկտներ — Ֆրենկլին Սոլդո


== Պրեմիերա ==
Կինոնկարի պրեմիերան կայացել է 1960 թվականի օգոստոսի 10-ին։


== Ռեմեյք ==
2001 թվականին թողարկվել է կինոնկարի ռեմեյքը՝ «Օուշենի տասնմեկ ընկերները», որի ռեժիսորն էր Սթիվեն Սոդերբերգը։ Դենի Օուշենի դերը մարմնավորում է Ջորջ Քլունին։ Ֆիլմը ունի շարունակություն՝ «Օուշենի տասներկու ընկերները» (2004) և «Օուշենի տասներեք ընկերները» (2007)։ 2018 թվականին թողարկվել է Սոդերբերգի ֆիլմի սփին օֆը՝ «Օուշենի ութ ընկերուհիները», որը նկարահանել է Գերի Ռոսը։


== Ծանոթագրություններ ==